#### E L Ő T E R J E S Z T É S

### Szombathely Megyei Jogú Város

### Bűnmegelőzési, Közbiztonsági és március 24-i ülésére

**valamint**

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2025. március 25-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

1. **A Szűrcsapó utca 8. szám előtti szakaszon megállási korlátozás bevezetése**

A hozzám érkezett lakossági bejelentések alapján azzal a kéréssel fordulok a Tisztelt Bizottsághoz, hogy a Szűrcsapó utca 8. szám előtti szakaszon kerüljön „Megállni tilos” tábla kihelyezésre annak érdekében, hogy a már kialakított parkolókból történő ki- és behajtáskor a beláthatóság biztosított legyen. A tervezett változtatást az 1. sz. mellékletében foglalt térkép tartalmazza.

1. **A Kinizsi Pál utcában kétirányú kerékpáros forgalom bevezetése**

Kelemen Krisztián Tanácsnok úr, a körzet önkormányzati képviselője a hozzá érkezett lakossági bejelentések alapján kezdeményezte, hogy a jelenleg egyirányú Kinizsi Pál utcában, kerüljön bevezetésre a kétirányú kerékpáros forgalom. Az utca burkolatának szélessége lehetővé teszi a kétirányú kerékpáros közlekedés bevezetését. A tervezett változtatással érintett útszakaszt a 2. sz. mellékletében foglalt térkép tartalmazza.

1. **A Károly Róbert utcai Szolgáltatóház mögötti forgalmi rend változás bevezetése**

Németh Ákos Tanácsnok úr, a körzet önkormányzati képviselője a hozzá érkezett lakossági bejelentések alapján kezdeményezte, hogy a Károly Róbert utcában lévő Szolgáltatóház környékén lévő parkolási lehetőség kerüljön kibővítésre. A vizsgálat eredményeképpen a Károly Róbert utca 14/C. szám felőli oldalon található „Behajtani tilos” tábla áthelyezésre kerül a parkoló és a Szolgáltatóház mögötti kereszteződésbe. Ezen túlmenően a Károly Róbert utca 16. szám mellett kihelyezésre kerül „Várakozóhely” tábla kiegészítő táblával, amely azt jelzi, hogy a jobb oldali kerekekkel a járdára állva kell várakozni. A tervezett változtatással érintett útszakaszt a 3. sz. mellékletében foglalt térkép tartalmazza.

1. **Szombathely város területen kihelyezett forgalomlassító bordák felülvizsgálatáról tájékoztatás**

Tóth Kálmán, a Városstratégiai, Idegenforgalmi és Sport Bizottság elnöke 2025. február 25-i ülésén kérte megvizsgálni, hogy a Szombathely város területén már kiépített forgalomlassító bordákat előjelző KRESZ táblák megfelelnek-e a hatályos műszaki előírásoknak. A felülvizsgálat eredményeként az „Egyenetlen úttest” tábla minden esetben kihelyezésre került, azonban a Losonc utcában a „30-as” sebességkorlátozó tábla pótlása szükséges. A „Lakó-pihenő övezet”-ben a KRESZ előírása alapján 20 km/h sebességgel kell közlekedni, így „fekvőrendőr” kihelyezése esetén külön figyelmeztető táblákra nincs szükség.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságokat, hogy az előterjesztést megtárgyalni és a határozati javaslatokat elfogadni szíveskedjenek.

**Szombathely, 2025. március „ ”**

/: **Horváth Soma** :/

**I.**

**HATÁROZATI JAVASLAT**

**….…./2025. (III.24.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság javasolja, hogy a Szűrcsapó utca 8. szám előtti szakaszon „Megállni tilos” tábla kerüljön kihelyezésre az előterjesztés 1. sz. melléklete szerint.
2. A Bizottság javasolja, hogy a Kinizsi Pál utcában kétirányú kerékpáros forgalom kerüljön bevezetésre.
3. A Bizottság javasolja, hogy a Károly Róbert utca 14/C. szám felőli oldalon található „Behajtani tilos” tábla kerüljön áthelyezésre a parkoló és a Szolgáltatóház mögötti kereszteződésbe, valamint a Károly Róbert utca 16. szám melletti „Várakozóhely” tábla „a jobb oldali kerekekkel a járdára állva” kiegészítő táblával kerüljön kihelyezésre.
4. A Bizottság elfogadásra javasolja Szombathely város területen kihelyezett forgalomlassító bordák felülvizsgálatáról szóló tájékoztatást és javasolja, hogya Losonc utcában „30-as” sebességkorlátozó tábla kerüljön kihelyezésre.

**Felelős:** Dr. Nemény András, polgármester

Horváth Soma, alpolgármester

Kelemen Krisztián, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** VISB 2025. március 25-i ülése

**II.**

**HATÁROZATI JAVASLAT**

**….…./2025. (III.25.) VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság úgy határoz, hogy a Szűrcsapó utca 8. szám előtti szakaszon „Megállni tilos” tábla kerüljön kihelyezésre az előterjesztés 1. sz. melléklete szerint.
2. A Bizottság úgy határoz, hogy a Kinizsi Pál utcában kétirányú kerékpáros forgalom kerüljön bevezetésre.
3. A Bizottság úgy határoz, hogy a Károly Róbert utca 14/C. szám felőli oldalon található „Behajtani tilos” tábla kerüljön áthelyezésre a parkoló és a Szolgáltatóház mögötti kereszteződésbe, valamint a Károly Róbert utca 16. szám melletti „Várakozóhely” tábla „a jobb oldali kerekekkel a járdára állva” kiegészítő táblával kerüljön kihelyezésre.
4. A Bizottság a Szombathely város területen kihelyezett forgalomlassító bordák felülvizsgálatáról szóló tájékoztatást elfogadja és úgy határoz, hogya Losonc utcában „30-as” sebességkorlátozó tábla kerüljön kihelyezésre.
5. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András polgármester

Horváth Soma alpolgármester

Tóth Kálmán, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** azonnal